Qamchiq dovonida qor yog‘ib, havo harorati 16 daraja sovuq bo‘ladi. Bu haqda Ichki ishlar vazirligi Yo‘l harakati xavfsizligi bosh boshqarmasi xabar qilmoqda. IIV YHXBB barcha haydovchilardan: qoidalarga amal qilib, oraliq masofani saqlagan holda harakatlanishni;   gaz va tormoz tepkisini keskin bosmaslikni;   zarurat bo‘lmasa, tungi vaqtlarda transport vositasida harakatlanmaslikni so‘ragan. Avvalroq, YHXBB yo‘l harakati qatnashchilariga maxsus ma’lumot bilan chiqqandi. Boshqarma xabariga ko‘ra, hududiy YHXB va yo‘lga mas’ul xodimlar tomonidan yo‘lni qordan tozalash ishlari maxsus texnikalar yordamida amalga oshirilib, muzlamalar hosil bo‘lishining oldini olish maqsadida yo‘lga qum-tuz aralashmasi sepilmoqda.